張頴康設計動作 眼神嚇人扭曲肢體勁到位
2024年04月03日 18:27
東網電視
更多新聞短片
黃智賢在無綫劇集《逆天奇案2》中有連場追車、打鬥、槍戰戲,現年56歲的他身手依然靈活,他笑說:「平時都有做開運動,但係打戲要即時度、即時做,所以都幾有挑戰性,感覺都有少少吃力,因為有時要好短時間做動作 ,都有NG,盡量展現出角色英勇。」Ben透露有場追車打戲足足拍了一天,特別感謝武指的幫助:「武指會因應我哋體能度啲招式,拍出嚟效果好似好打得咁,但現場都知道其實有啲笨手笨腳。同埋當時都拍得幾辛苦,因為天氣都好熱,依家睇到成果拍得咁好,覺得辛苦都係值得!」
容天佑同樣指該場槍戰戲拍得好辛苦:「拍攝當日係台風前後,天氣好焗,未拍時已經身水身汗,衫褲都畀啲汗啜到實晒,好難做到動作,同埋嗰日大家都有少少中暑迹象,好靚仔嗰個僱傭兵(莫浩峰)中埋暑添!」飾演僱傭兵的莫浩峰(Sebastian)被網民關注大讚靚仔有型。
張頴康一出場已經相當搶鏡,瘋瘋癲癲的狀態演繹到位,除了眼神嚇人,連串的扭曲肢體動作亦相當吸睛,足證細節位落足功夫。他受訪時坦言為了今次角色下了不少功夫,更親自設計了不少小動作加強感染力,包括不停眨眼、眼神飄忽、面部抽搐及不時發出恥笑聲等:「聽完故事之後,我都諗咗一段時間應該點演,用咗兩、三星期去研究,同埋冇參考其他人演出,自己比較鍾意原汁原味去創作一個角色。」